runetrust/blame-folketinget-dk huggingface dataset:
Peter Kofod (DF), 2023-01-31:
Tak for det, og tak for en god ordførertale.
Nu er Moderaterne jo et relativt nyt parti endnu, og derfor vil jeg høre, hvilken side af salen Moderaterne læner sig mod på det her område.
Er man blandt de partier, der står vagt om danskernes frie valg til at putte det, man selv vil, i indkøbskurven, eller hører man til længere ovre på venstrefløjen, hvor jeg kunne forstå på nogle af de tidligere spørgsmål at det er sådan et mål i sig selv at fortælle danskerne, hvad man skal spise, og hvad man ikke skal spise, og fortælle andre, hvordan de skal leve deres liv?
Så der kunne jeg godt tænke mig at vide: Er Moderaterne røde eller blå?
Peter Have (M), 2023-01-31:
Charlotte Bagge Hansen er desværre blevet syg, men det skal ikke forhindre mig i at fortælle jer om hendes tanker på det her område, og det er som følger.
Jeg skal ikke komme ind på så meget, som Kris Jensen Skriver og Erling Bonnesen var inde på, men blot fortælle lidt om, hvordan vi ser det.
For fremtiden ser vi ind i en madkultur, hvor danskerne skal spise flere planter og mindre kød.
En mere plantebaseret kost skal efter min opfattelse ikke erstatte kød, men fungere som et supplement til vores kost – det skal være en sundere kost – og det er et skridt på vejen til at leve mere bæredygtigt og mere tidssvarende.
For at hjælpe vores madvaner på vej er vi nødt til at understøtte udviklingen af sektoren for plantebaserede fødevarer, og det skal vi gøre ved at bidrage til ledende forskning på området, der sikrer, at vi i Danmark får nogle af verdens bedste plantebaserede fødevarer, både til forbrug og til eksport.
Det er også min egen og Moderaternes holdning, at Fonden for Plantebaserede Fødevarer kan bidrage til udviklingen af denne sektor.
Det er også fondens ansvar at repræsentere fødevaresektoren i bredeste forstand, og jeg kan se på de indstillingsberettigede organisationer til fondens bestyrelse, at det ansvar leves der op til.
Som en sidste bemærkning vil jeg understrege, hvor vigtigt det er, at alle parter bliver hørt i en omstilling af vores fødevaresektor.
Moderaterne støtter forslaget og ser frem til videre drøftelser og glæder sig over forslaget, der tager dansk fødevareproduktion ind i fremtiden.
Tak for ordet.
Erling Bonnesen (V), 2023-01-31:
Hvis der kommer fornuftige forslag frem i forhold til at oplyse og vejlede bedre, er vi klar til at diskutere det; det har vi altid været.
Jeg synes, det er godt med oplysning og vejledning, og det er noget, der sådan har været ajourført undervejs med passende mellemrum.
Det skulle da være underligt, om ikke der kom nye idéer til, hvordan man kan gøre det endnu bedre på et eller andet tidspunkt, og så kigger vi på det.
Carl Valentin (SF), 2023-01-31:
Er der nogen særlige initiativer, som Venstre ønsker at tage i forhold til at fremme, at vi i Danmark spiser mere efter kostrådene, som det er blevet fremhævet her, for vi spiser jo altså ugentligt mere end dobbelt så meget kød, end der er anbefalet i kostrådene?
Søren Egge Rasmussen (EL), 2023-01-31:
Jeg har lyst til at sige tak til ordføreren, tak til SF og Radikale for den trekløver, vi havde under forhandlingerne om den her landbrugspakke.
Det samarbejde vil jeg gerne sige tak for, og jeg ser frem til, at der er flere ting fra den landbrugsaftale, som vi sammen skal være med til at udmønte og sikre økologien og en plantestrategi.
Der er jo sådan set flere ting, som er bestilt i den landbrugsaftale, og hvor det selvfølgelig har stor betydning, hvad vi så politisk beslutter, i forhold til økologistrategi, plantestrategi og proteiner til mennesker og dyr, og hvad det er for nogle strategier og handlingsplaner, vi lægger der.
Så tak for samarbejdet indtil nu.
Carl Valentin (SF), 2023-01-31:
Ordføreren sagde både i sin tale og også i et svar på et spørgsmål til fru Lisbeth Bech-Nielsen her efterfølgende, at det ikke er et enten-eller i forhold til kød eller plantebaserede fødevarer, men at det er et både-og.
Men jeg antager ikke, at ordføreren mener, at vi bare skal spise mere.
Man skal jo lidt vælge mellem de her ting.
Så hvor står ordføreren: Skal vi spise mindre kød og mere plantebaseret i fremtiden?
For jeg tænker ikke bare, at det der med, at vi skal fremme det plantebaserede, betyder, at vi skal til at spise mere.
Erling Bonnesen (V), 2023-01-31:
Jamen jeg har lige bekræftet – men jeg skal da gerne gøre det igen – at vi selvfølgelig står på mål for og bakker op om de forskellige kostråd og vejledninger, der bliver givet.
Sådan skal det være i et frit samfund – at man oplyser det, man kan.
Heldigvis lever vi stadig væk i et frit land, hvor der er frihed for borgerne til selv at vælge, hvad man vil vælge, når man læner sig ind over køledisken og skal have fyldt noget i indkøbskurven, og sådan skal det blive ved med at være.
Søren Egge Rasmussen (EL), 2023-01-31:
Skulle det forstås sådan, at Venstre fuldt ud bakker op om de her klimakostråd, som der er, og som gerne skulle højne den danske folkesundhed?
For vi har jo nogle livsstilssygdomme i Danmark, som fylder for meget – diabetes 2, nogle kræftsygdomme og nogle hjerte-kar-sygdomme, som kunne fylde mindre, hvis det var sådan, at vi indtog en anden kost.
Så er det, Venstres ordfører siger, en opbakning til de klimakostråd, som blev fastlagt under den tidligere regering?
Erling Bonnesen (V), 2023-01-31:
Således opfordret skal jeg da gerne bekræfte, at der stadig væk skal være plads til både wienerschnitzel og gennemstegte store bøffer og det hele på det marked.
Det skal der også være plads til – lige præcis i det frie forbrugervalg.
Det er forbrugerne, der skal bestemme fremover.
Vi skal ikke stå og pådutte dem noget med alle mulige politiske finurligheder.
Men så kan jeg fuldstændig bekræfte det, som ordføreren også spørger til, nemlig at det jo så er vores, statens, regeringens, Folketingets opgave at vejlede og informere, sådan at man som forbruger er bedst muligt oplyst, når man læner sig ind over køledisken.
Og så må man jo så vælge, hvad man synes, ud fra det.
Selvfølgelig står vi på mål for det.
Søren Egge Rasmussen (EL), 2023-01-31:
Jeg tror, det var første gang, at der ikke var en stor wienerschnitzel i ordførerens tale.
Det er godt, at Venstre vedkender sig de dele af landbrugsaftalen her.
Ordføreren sagde, at det er forbrugerne, der bestemmer, og det synes jeg ikke er helt korrekt, for vi har jo en række politiske valg, vi har puttet ind i den her landbrugsaftale.
Det er jo bl.a. det med det plantebaserede spor, og det er økologien – bare for at nævne to elementer.
Og så har vi de officielle kostråd, som jo ikke er en del af landbrugsaftalen, men som blev vedtaget under den tidligere minister.
Det skulle være nogle kostråd, som er gode for sundhed og klima.
Der kunne jeg da godt tænke mig at høre, om Venstre sådan set bakker op om de kostråd, for det skulle jo gerne komme frem til, at vi har en lavere klimabelastning, og at vi har en højere sundhed.
I de syv punkter, der er, er der bl.a.: Spis mindre kød, vælg bælgfrugter og fisk.
Og der er: Spis varieret og ikke for meget.
Spis flere grønsager og frugter.
Og så kan jeg desværre ikke nå at læse dem alle sammen op, men det er også noget med at slukke tørsten i vand og ikke i rødvin – nej, der står ikke rødvin.
Men vil Venstre vedkende sig, at der er de her kostråd, og at det er noget, man bakker op om?
Erling Bonnesen (V), 2023-01-31:
Det her lovforslag er også en udmøntning af landbrugsaftalen – eller i høj grad.
Og det er jo ikke kun, om jeg så må sige, hvis man kan sige det på den måde, et regeringsanliggende, hverken for den nuværende regering eller for den, der så var regering, før aftalen blev indgået i oktober 2021 med, kan vi jo så sige, næsten alle Folketingets partier.
Ja, det vil helt klart, er jeg sikker på, jo da også kunne medvirke til, at vi når de mål, vi har på klimaområdet og miljøområdet m.v.
Men jeg markerede også klart, at jeg ikke ser det som et enten-eller i forhold til den animalske produktion.
Jeg ser det som et både-og, så vi skal udvikle begge dele.
Så kommer der jo også qua det nye regeringsgrundlag en diskussion om, vi kan kalde det de fremtidige visioner for dansk landbrug, herunder fordelingen af arealer, biodiversitet osv. osv., og det får vi jo fornøjelsen af at kunne drøfte senere.
Jamen så glæder jeg mig da over, at der også i kostråd og -vejledninger står, at man skal spise varieret, og det jeg tror at man kan sige til dem, der sådan måske befinder sig helt ude i kanten på begge sider, altså at det er sundt og godt at spise varieret.
Og så er det jo op til det frie valg.
Carl Valentin (SF), 2023-01-31:
Der er ikke så meget andet at sige end selv tak, tror jeg.
Hr. Søren Egge Rasmussen har gjort en stor indsats for den plantebaserede dagsorden, i samarbejde med SF og også med Radikale, i de her forhandlinger.
Det har jeg tænkt meget på de seneste dage, og jeg har også tænkt lidt på Rasmus Nordqvist, som jo ikke sidder i Folketinget længere, men som også gjorde en stor indsats og var en del af det her.
Så jeg er meget glad for Enhedslisten, SF og Radikale Venstres samarbejde om den her dagsorden.
Jeg tror, at vi skal blive ved, hvis vi skal sikre os, at de plantebaserede fødevarer bliver prioriteret endnu mere fremover.
Mattias Tesfaye (S), 2023-01-31:
Jeg ved ikke, om det ikke kan påbegyndes, men hvis vi skal have vedtaget et lovforslag, hvor der går den normale tid mellem første- og andenbehandlingen, som det fremgår af vores forretningsorden, hvis der skal være ordentlige høringsfrister, hvis der skal være et ordentligt forhandlingsrum, hvor der er tid nok, og hvis vi skal have indhentet nogle af de ekstra informationer, som jeg også selv lægger lidt vægt på, så mener jeg ikke, det er realistisk at få det her på plads, så det kan gælde, fra skolerne starter op til august.
Det er jo lidt det, der er præmissen ved skolepolitik: Det har bare et årshjul, hvor der er nogle nye klasser, der starter til august.
Lisbeth Bech-Nielsen (SF), 2023-01-31:
Jeg er enig.
Og så kan det også være en håndsrækning til nogle af de landbrugsfamilier derude, som virkelig kæmper med økonomien og konstant er på randen af konkurs, at sige: Der er også nogle andre ting, der skal produceres, for at få noget bedre økonomi i det.
Carl Valentin (SF), 2023-01-31:
Jeg er sjovt nok meget enig med min partifælle her.
Jeg mener, at det er helt centralt, at vi satser på det her, også af økonomiske grunde.
Og vi kommer ikke til at vinde den her konkurrence, bare fordi vi har fået en plantefond.
Der skal meget mere til.
Lande som USA, Israel og Holland er altså rimelig langt fremme i forhold til både plantebaserede fødevarer, men også sådan noget som clean meat – laboratoriekød ville man nok sige på dansk – mælk produceret i fermenteringstanke og mange andre ting, som vi kan komme til at se i vores fødevaresystem.
Jeg tror, at hvis vi skal blive en del af det her erhvervs- og væksteventyr, skal vi satse hårdt på de plantebaserede fødevarer.
Og jeg er glad for, at man kommer et stykke ad vejen nu.
Lisbeth Bech-Nielsen (SF), 2023-01-31:
Jeg er selvsagt enig med ordføreren i alt det, som han har sagt i forhold til gevinsterne for vores sundhed og dyrevelfærd og klima og miljø osv.
Men som ordføreren jo også var kort inde på, er der også en gevinst at hente i forhold til vores erhverv og vores økonomi.
Altså, vi har en smågriseproduktion, hvor man i perioder taber 100 kr. pr. smågris, man sender ud af landet.
Derfor kan det her – som ordføreren også var inde på – jo også blive et eksporteventyr, for det bliver en måde for nogle af de pressede landmænd til også at finde nogle andre ting, som de rent faktisk kan tjene penge på, i stedet for at vi f.eks. ser en griseproduktion, der fluktuerer utrolig meget.
Så skal vi også huske på, at landbruget også er en sektor, hvor man først nu er kommet ned under en gæld på 300 mia. kr.
Carl Valentin (SF), 2023-01-31:
Jeg tror, min holdning til det er, at vi skal reducere det bureaukrati så meget som overhovedet muligt.
Men vi synes, det er helt afgørende, at man fremmer de plantebaserede fødevarer og laver nogle fonde på det her område; der er jo masser af landbrugsfonde i forvejen, der støtter alle mulige dele af den her produktion, så selvfølgelig skal man også prioritere det plantebaserede.
Jeg forestiller mig, at man i Liberal Alliance måske har en eller anden idé om, at man skal nå til et sted, hvor man nærmest ikke støtter de her forskellige erhverv, og det kan jeg godt se det principielle synspunkt i.
Det tror jeg faktisk også vil være en fordel for de plantebaserede fødevarer, for de animalske er meget mere subsidieret i dag.
Carsten Bach (LA), 2023-01-31:
Tak for at udfolde SF's standpunkt lige præcis på det område.
Så vil jeg godt spørge om noget andet.
I Liberal Alliance hylder vi jo ikke det her bureaukratiske princip med, at skatte- og afgiftskroner skal en tur ind omkring statskassen og reduceres via bureaukratiet, inden de bliver spyttet ud igen til erhvervslivet.
Det er et princip, som måske hyldes mere i SF og på venstrefløjen.
Ordføreren var i sin tale inde på, at der nu hvert år kommer 85 mio. kr. ud til at fremme plantebaseret produktion, men virkeligheden er jo, at de første 7 mio. kr. hvert år går til drift, altså bureaukrati, og endda er det i år et de første 10 mio. kr., der går til bureaukrati.
Kan ordføreren måske lige komme med et par bemærkninger, i forhold til hvad SF's holdning er til det?
Carl Valentin (SF), 2023-01-31:
Vi har ikke et reduktionsmål for den animalske produktion, men vi har et reduktionsmål for vores klimaudledninger.
Det er den tilgang, vi har til det; vi synes, man skal sætte klimamålene op og så arbejde efter dem, og det er jo bl.a. det, vi vil gøre med en CO 2 -afgift.
Jeg kan så sige, at i forhold til den sådan helt principielle indretning af den animalske produktion har vi lige vedtaget på vores landsmøde for ikke så forfærdelig længe siden, at vi har et langsigtet mål om at udfase konventionelt dyrehold.
Og det har vi, fordi vi synes, at man bør indrette det på en måde, hvor dyrene har meget mere plads – det skal være økologisk, frilands eller lignende – og så skal vi producere flere plantebaserede fødevarer.
Men det er jo selvfølgelig på lang sigt, og det handler om, at det er den måde, vi mener det er etisk at indrette det på.
Men når det kommer til reduktionsmål, laver vi dem i forhold til klima og ikke i forhold til dyr.
Carsten Bach (LA), 2023-01-31:
Jeg vil egentlig godt starte med at følge op i forhold til svarene på de tidligere spørgsmål og spørge meget konkret ind til SF's reduktionsmål, i virkeligheden, på den animalske produktion.
Ordføreren var selv inde på den animalske produktion flere gange i sin ordførertale, bl.a. i forbindelse med dyrevelfærd, og det er jo fuldstændig rigtigt, at hvis man vil opnå den optimale dyrevelfærd i den animalske produktion i Danmark, skal man måske afskaffe den animalske produktion fuldstændigt.
Men hvad er SF's reduktionsmål for den animalske produktion i Danmark?
Carl Valentin (SF), 2023-01-31:
Jeg synes, det er så mærkeligt, når der bliver sagt: Lad forbrugerne bestemme det.
For virkeligheden er jo, at på den måde, man har indrettet fødevaresystemet på i dag, er der massive subsidier til animalsk produktion, som i mange tilfælde giver dem en kæmpestor konkurrencefordel.
Derudover er det jo ikke noget med, at vi bare skal ud og lukke en hel masse landbrug.
Det her handler om, at vi mener, at der bl.a. skal indføres en CO 2 -afgift, som sikrer, at man faktisk betaler for den forurening, der er.
Og det vil, hvis den indrettes rigtigt, betyde, at noget af den produktion, der forurener mest, også er noget af det, der bliver mindre af – og det er altså dyreproduktion.
Erling Bonnesen (V), 2023-01-31:
Det vil så sige, at SF vil gøre alt, hvad man kan, for at få jordet den animalske produktion i Danmark eller i hvert fald kraftigt decimeret.
Det synes jeg er skidt.
Og der er man jo også ude af sync med, hvad forbrugerne siger, hvad danskerne siger.
Det er jo bare at kigge på statistikkerne, selv om de selvfølgelig ændrer sig og går op og ned osv.
Men jeg synes, det er skidt, så ville ordføreren ikke godt lige, når der nu er så mange, der efterspørger animalske fødevarer som f.eks. mælk og kød, en gang til overveje at sige: Lad forbrugerne bestemme det?
SF har også en gang været et parti, der ligesom lidt hyldede nogle frihedsrettigheder, men har man helt forladt det?
Carl Valentin (SF), 2023-01-31:
Jeg tror, at jeg vil fortsætte med at sige, at det ikke er et enten-eller, men at det er et både-og.
Det er selvfølgelig rigtigt nok, at det er det, men jeg synes også, det er vigtigt, at man anerkender, at vi altså skal producere meget mindre animalsk i fremtiden og mere plantebaseret.
Det er ikke, fordi vi bare skal smadre den animalske produktion, eller hvilke ord ordføreren vil bruge om det, men vi skal have reduceret den.
Det er fremtidens fødevarer, så derfor skal vi selvfølgelig også satse på at blive gode på det område og producere alternative proteiner.
Erling Bonnesen (V), 2023-01-31:
Tak for det.
Nu er det ikke så tit, at SF og Venstre er enige om så meget på det her område, men lige præcis i den her sag om det plantebaserede er vi jo enige.
Så også tak for de gode drøftelser og forhandlinger, vi havde under tilblivelsen af det her med landbrugsaftalen.
Det er jo dejligt, at der også er en meget bred kreds af partier med – næsten alle partier er med – og når man kommer ud og ser, hvordan det foregår derude, så er de jo også entusiastiske og udviklingsorienterede og forsøger at gøre noget ved det.
Så jeg er helt enig i, at det har et potentiale, og det skal vi bare booste i den takt, synes vi, forbrugerne ligesom bestemmer.
Jeg vil godt lige stille et spørgsmål som opfølgning på det, jeg var inde på før.
For os er det også i forhold til den animalske produktion ikke et enten-eller, men et både-og
Er det noget, SF også kan se for sig, og synes man, det sådan set er fair nok, at det er et både-og og ikke et enten-eller?
Eller er det SF's erklærede mål, at man bare skal have jordet den animalske produktion og så at sige slettet den af landkortet?
For så er vi tilbage ved, at vi ser forskelligt på det.
Carl Valentin (SF), 2023-01-31:
Jeg er helt enig!
Søren Egge Rasmussen (EL), 2023-01-31:
Nu skal det jo ikke ende i ren politisk selvros; vi skal også huske, at der faktisk var nogle organisationer uden for Christiansborg, som sagde, at her er en vigtig dagsorden, her er sådan set noget, der skal med i en landbrugsaftale, som leverede et sagligt input, og som var med derude, uden for murene, i et rigtig godt samspil.
Jeg kan også notere mig, at i min indbakke er der visse mails, som indikerer, at de følger med i, hvad der sker.
Så vi har lavet noget politisk, men vi har også lavet det, fordi der er nogle organisationer uden for Christiansborg, der laver noget.
Lisbeth Bech-Nielsen (SF), 2023-01-31:
Jeg synes jo, det er rigtig dejligt at se Venstres ordfører på talerstolen til det her forslag om at fremme plantebaserede fødevarer.
Det har jo været en mærkesag for SF længe.
Og med fuld forståelse for, at der også skal indgås kompromiser i sådan en regeringskonstellation, vil jeg bare høre Venstre, om man nu også ser, at den plantebaserede fødevareproduktion faktisk kan gå ind og være med til at hjælpe de dele af landbruget, som jo også kan være nødlidende.
Det er det ene.
Det andet er: Ser man nu også plantebaserede fødevarer som et værktøj i forhold til at nå vores klimamål?
Erling Bonnesen (V), 2023-01-31:
Jamen det kan jeg også svare klart på.
Når vi har indgået en aftale efter at have forhandlet frem og tilbage, står vi selvfølgelig hundrede procent på mål for den aftale, vi har lavet.
Så kan man have alle mulige andre ønsker – sådan er politik jo.
Der er lavet et godt kompromis, og der er en god aftale – og det er en god aftale.
Vi skal i gang med det her, som jeg også har markeret i min ordførertale, og så skal vi ikke begynde at botanisere i alle mulige andre ting.
Det kan vi ønske os til juleaften næste gang.
Lise Bertelsen (KF), 2023-01-31:
Tak for det.
Det bakker vi fuldt ud op om, da vi gerne støtter unges frie uddannelsesvalg og muligheder.
Helena Artmann Andresen (LA), 2023-01-31:
Liberal Alliance er en del af aftalen om permanentgørelse af Team Danmark-ordningen på erhvervsskoler.
Det er vi, fordi det som elitesportsudøver selvfølgelig skal være lige så attraktivt at vælge en erhvervsuddannelse som en almen gymnasieuddannelse.
Vi har brug for, at flere unge vælger en erhvervsfaglig uddannelse, og tidligere har der reelt kun været én mulighed, hvis man har ønsket en ungdomsuddannelse og samtidig vil dyrke idræt på eliteplan, og det har været gymnasiet.
Den skævhed skal vi selvfølgelig have gjort op med, og derfor er vi med i aftalen, og derfor stemmer vi selvfølgelig også for lovforslaget.
Karina Adsbøl (DD), 2023-01-31:
Tak for det, formand.
Det her lovforslag bygger jo videre på en forsøgsordning samt en politisk aftale.
Forsøgsordningen udløber den 30. juni 2023, men nu bliver den permanentgjort.
Formålet er, at det skal være mere attraktivt for elitesportsudøvere at tage en erhvervsuddannelse.
Det giver jo i sig selv rigtig god mening, da vi alle ved, at erhvervsuddannelserne er pressede.
Og hvem har ikke brug for en god håndværker, både når taget er utæt, når rørene er tilstoppede, eller når komfuret ryger under andestegen?
Det skal således være muligt at uddanne sig som faglært, samtidig med at man udnytter sit potentiale som elitesportsudøver.
Elitesportsudøvere skal således have lige så gode muligheder for at tage en erhvervsuddannelse som en gymnasial uddannelse, hvor der findes en tilsvarende permanent ordning.
Siden 2017 har det været muligt for elitesportsudøvere at gennemføre erhvervsuddannelsen med særlig fleksible vilkår, Team Danmark-ordningen.
Forsøgsordningen indebærer, at lærlingens uddannelsestid i henholdsvis grundforløbet og hovedforløbet kan udstrækkes med op til 50 pct. i forhold til den fastsatte varighed af den valgte uddannelse, og den giver mulighed for supplerende skoleoplæring i perioder med særlig meget sportsudøvelse.
I mere end 30 år har atleter med en sportslig godkendelse fra Team Danmark haft mulighed for at forlænge deres gymnasiale ungdomsuddannelse med 1 år og få tilbudt støtte samt fleksible vilkår undervejs, og siden 2017 har den her lignende ordning så kørt på erhvervsuddannelser.
Og han er jo bl.a. en af de atleter, der igennem forsøgsordningen har fået mulighed for at prioritere både sport og en erhvervsuddannelse, og jeg citerer fra ham: Det er en rigtig fed nyhed, at det er blevet en permanent ordning.
Det har været en kæmpe hjælp for mig i min uddannelse, at jeg har haft mulighed for at arbejde på halv tid, og det er fedt at vide, at fremtidens atleter, der ikke har lyst til at tage på gymnasiet eller universitetet, kan få den hjælp, de fortjener, til også at få en uddannelse.
Citat slut.
Så vil jeg bare lige kommentere på det, SF's ordfører sagde i forhold til det med at tænke lidt mere fleksible uddannelser ind netop i forhold til mennesker med funktionsnedsættelser.
Det er også en dialog, vi gerne vil indgå i, for jeg synes, det er vigtigt, at så mange som muligt får mulighed for at tage en uddannelse, og det kan godt være, at man har nogle behov, som gør, at der skal være nogle anderledes vilkår.
Så det er jo i hvert fald også noget, jeg tænker vil være positivt.
Men i det her lovforslag står der også lige en lille bemærkning om, at børne- og undervisningsministeren får en bemyndigelse, og nu har jeg jo efterhånden været her i sådan en del år og ved, at det der med at give en minister bemyndigelser skal man somme tider være varsom med.
Så måske ministeren bare lige vil uddybe, hvad bemyndigelsen præcis går ud på.
I Danmarksdemokraterne støtter vi det her lovforslag.
Vi synes, det er et rigtig godt forslag.
Tak for ordet.